stanford-oval/wikipedia huggingface dataset:
דראפט 2019 (WWE)
תוצאות הדראפט > מתאבקים עצמאיים

מספר מתאבקים הפכו למתאבקים עצמאיים עקב פציעה, חוסר פעילות או שפשוט לא הועברו במהלך הדראפט. הטבלה מסודרת על פי תאריך.
| מתאבק | מותג לפני הדראפט | סיבה שלא הועבר | סטטוס מותג | תאריך | הערות |
| --- | --- | --- | --- | --- | --- |
| איידן אינגליש | סמאקדאון | לא היה חלק מרשימת הדראפט. | 205 לייב | 15 באוקטובר 2019 | אינגליש משמש כפרשן של התוכנית 205 לייב מאז ינואר 2019, כשלא הופיע בסמאקדאון מאותה התקופה. לאחר סיום הדראפט, הפרופיל שלו באתר הרשמי של ה-WWE עודכן ל-205 לייב. |
| ליאו ראש | Raw | לא היה חלק מרשימת הדראפט. | NXT | 15 באוקטובר 2019 | ראש הופיע בתוכנית NXT מאז ספטמבר 2019 וזכה באליפות ה-NXT במשקל קל יומיים לפני קיום הדראפט. לאחר סיום הדראפט, הפרופיל שלו באתר הרשמי של ה-WWE עודכן ל-NXT. |
| אלישיה פוקס | Raw | לא הייתה חלק מרשימת הדראפט. | פרשה | 17 באוקטובר 2019 | הקרב האחרון של פוקס היה באפריל. ב-17 באוקטובר, הפרופיל שלה באתר הרשמי של ה-WWE הועבר לתקן לא פעיל, מה שסימן כביכול את הפרישה שלה מפעילות בזירה. |
| The Authors of Pain (אקאם ורזאר) | Raw | לא הועברו בלילה השני של הדראפט. | Raw | 17 באוקטובר 2019 | AOP חתמו ב-Raw לאחר הדראפט. |
| האסנשן (קונור וויקטור) | Raw | לא היו חלק מרשימת הדראפט. |  |  | הופיעו בפעם האחרונה ברסלמניה 35 בחודש אפריל. |
| הקולונס (אפיקו קולון ופרימו קולון) | סמאקדאון | לא היו חלק מרשימת הדראפט. |  |  |  |
| אמבר מון | סמאקדאון | לא הייתה חלק מרשימת הדראפט. לא פעילה עקב פציעה בקרסול. |  |  |  |
| ג'ף הארדי | סמאקדאון | לא היה חלק מרשימת הדראפט. לא פעיל עקב פציעה ברגל. |  |  |  |
| לאנה | סמאקדאון | לא הייתה חלק מרשימת הדראפט. |  |  | לאנה ובעלה, רוסב, היו בלתי פעילים במשך כמה חודשים, אך הם חזרו ל-Raw כמה שבועות לפני קיום הדראפט; לעומת זאת, לאנה בגדה ברוסב והייתה מעורבת בעלילה שבה היא מנהלת רומן עם בובי לאשלי, שהועבר ל-Raw (כמו רוסב); המעבר שלה ל-Raw לא אושר. |
| לארס סאליבן | סמאקדאון | לא היה חלק מרשימת הדראפט. לא פעיל עקב פציעה בברך. |  |  |  |
| מריה קנליס | Raw | לא הייתה חלק מרשימת הדראפט. |  |  | הייתה מעורבת בעלילה עם בעלה, מייק קנליס, וזהות האבא של הילד שלא נולד. |
| מאריס | סמאקדאון | לא הייתה חלק מרשימת הדראפט. לא פעילה עקב חופשת לידה. |  |  | הייתה המנג'רית של המיז לפני היעדר הפעילות. |
| מאט הארדי | סמאקדאון | לא היה חלק מרשימת הדראפט. |  |  | רשם הופעות בלתי רציפות מאז חודש אפריל. |
| מיקי ג'יימס | סמאקדאון | לא הייתה חלק מרשימת הדראפט. לא פעילה עקב פציעה ברגל. |  |  | משמשת כפרשנית לתוכנית Main Event במהלך השיקום שלה. |
| נעמי | Raw | לא הייתה חלק מרשימת הדראפט. |  |  | הופיעה בפעם האחרונה בחודש יולי. |
| ניה ג'קס | Raw | לא הייתה חלק מרשימת הדראפט. לא פעילה עקב פציעה בברך. |  |  |  |
| פייג' | סמאקדאון | לא הייתה חלק מרשימת הדראפט. לא פעילה עקב פציעה בצוואר. |  |  | הייתה המנג'רית של הקבוקי ווריורס לפני היעדר הפעילות. |
| רובי ריוט | Raw | לא הייתה חלק מרשימת הדראפט. לא פעילה עקב פציעה בכתף. |  |  |  |
| שיימוס | סמאקדאון | לא היה חלק מרשימת הדראפט. לא פעיל עקב זעזוע מוח. |  |  |  |
| האוסוס (ג'יי אוסו וג'ימי אוסו) | Raw | לא היו חלק מרשימת הדראפט. לא פעילים עקב עבירת נהיגה בשכרות של ג'ימי אשר התרחשו בחודש יולי. |  |  |  |
הערות שוליים

↑  הידוענים אשר יטלו חלק בדראפט
↑  תקנון הדראפט
↑  הרשימה הראשונית של מתאבקי הדראפט פורסמה
1 2  כל תוצאות הדראפט לשנת 2019
↑  סת' רולינס ורומן ריינס יתחרו ביניהם על בחירת הדראפט הראשונה
↑  קרוז הוא בין המתאבקים שנבחרו במסגרת הבחירות הנוספות; Raw וסמאקדאון ממשיכות לעצב את הרוסטר שלהם
↑  שארלוט פלייר תחליף את סשה בנקס בקרב שלה נגד בקי לינץ' על בחירת הדראפט הראשונה
↑  התוכנית The Bump חושפת מתאבקים נוספים אשר הועברו בין המותגים
↑  בליס וקרוס בדרכן לסמאקדאון
↑  טריפל H: "אלכסה בליס וניקי קרוס הועברו לסמאקדאון"
מונסטר היי 2

| --- | --- |

כרזת הסרט הרשמית
 מבוסס על:  זיכיון הבובות "מונסטר היי" מאת מאטל
 בימוי:  טוד הולנד
 הופק בידי:  טוד הולנד פרד סולי פיל ברמן אדם בונט
 תסריט:  טוד הולנד מאט ובילי אדי
 שחקנים ראשיים:  מיה האריס ססי באלאגוט נאיה דמסן קייס ווקר ג'סטין דריקסון סלינה קורשי
 מדינה:  ארצות הברית ארצות הברית
 חברת הפקה:  Mattel Television Nickelodeon Movies Brightlight Pictures
 חברה מפיצה:  ניקלודיאון פרמאונט+
 הקרנת בכורה:  5 באוקטובר 2023 ארצות הברית 14 באפריל 2024 ישראל
 משך הקרנה:  93 דק' 
 שפת הסרט:  אנגלית 
 סוגה:  סרט מוזיקלי, סרט בנות, סרטי מפלצות, סרט להט"בי, סרט הרפתקאות, סרט פנטזיה, סרט נעורים, סרט אימה על־טבעי, סרט דרמה, סרט קומדיית פעולה 
 סרט קודם:  "מונסטר היי: הסרט" (2022)
 דף הסרט ב־IMDb
 
מונסטר היי 2 (באנגלית: Monster High 2) הוא סרט פנטזיה-מוזיקלי אמריקאי משנת 2023, שהופק על ידי Mattel Television ומבוסס על זיכיון בובות האופנה "מונסטר היי" מבית מאטל. זהו הסרט העלילתי ה-74 של "ניקלודיאון", והוא משמש כסרט המשך לעלילת הסרט "מונסטר היי: הסרט" (2022). הסרט בוים על ידי טוד הולנד, על פי תסריט מאת מאט ובילי אדי, ומככבות בו מיה האריס, ססי באלאגוט ונאיה דמסן, ששבות לגלם את דמויותיהן של קלאודין, פרנקי ודרקולורה, ולצדן שבים לככב קייס ווקר, מרסי טי. האוס, ג'יי פרישקולניק, לינה לקומפטה, ג'סטין דריקסון, ליילה פיצג'רלד ונאסיב סאל בתפקידי משנה.
הסרט עלה לשידור בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023.
הסרט שודר בערוץ TeenNick בישראל ב-14 באפריל 2024.
תקציר העלילה

כשקלודין וולף, דרקולורה ופרנקי סטיין נכנסות לשנתן השנייה במונסטר היי, מגלות השלוש שהן נאלצות לעמוד בפני אתגרים גדולים עוד יותר השנה – תלמידים חדשים, כוחות חדשים, חברויות חדשות ואיום גדול עוד יותר שביכולתו לא רק לקרוע את החברות ביניהן, אם כי לשנות את עולם המפלצות לנצח.
צוות השחקנים והדמויות

מיה האריס – קלודין וולף
ססי באלאגוט – פרנקי סטיין
נאיה דמסן – דרקולורה
קייס ווקר – דוס גורגון
ג'סטין דריקסון – הית' ברנס
סלינה קורשי – טורליי סטרייפ
ג'יי פרישקולניק – קליאו דה נייל
לינה לקומפטה – לגונה בלו
ליילה פיצג'רלד – גוליה ילפס
נאסיב סאל – אבי בומינאבל
מרסי טי. האוס – המנהלת בלאדגוד
סקוץ' אליס לורינג – אפולו, אביה של קלודין.
סטיב ולנטיין – דרקולה, אביה של דרקולורה.
הפקה > פיתוח

ב-25 באוקטובר 2022, הוכרז לראשונה על פיתוחו של סרט המשך ל"מונסטר היי: הסרט" לאחר שזה התמקם במקום הראשון ברשימת סרטי הילדים והמשפחה הנצפים ביותר ב"פרמאונט+" וזכה ליותר מ-4 מיליון צפיות ליניאריות בשבוע הראשון להפצתו. כמו כן, הוכרז כי את סרט ההמשך ישוב לביים ולהפיק טוד הולנד וכי על כתיבת התסריט יופקדו מאט ובילי אדי.
הפקה > צילומים

ההכנות לקראת צילומי הסרט החלו ב-14 בנובמבר 2022, והופסקו לרגל החגים מ-19 בדצמבר 2022 עד ל-3 בינואר 2022. צילומי הסרט החלו בוונקובר, קנדה, ב-23 בינואר 2023, ונמשכו עד 27 בפברואר 2023.
הפצה

הסרט עלה לשידור בערוץ בערוץ "ניקלודיאון" ובשירות הזרמת המדיה "פרמאונט+" ב-5 באוקטובר 2023.
הפצה > שיווק

במרץ 2023, הופיעו מיה האריס, ססי באלאגוט, נאיה דמסן וקייס ווקר בטקס פרסי בחירת הילדים של ניקלודיאון השנתי, במטרה לקדם את הסרט ולחשוף הצצה ראשונה מתוכו.
ביולי 2023 פורסמו כרזות רשמיות עבור דמויותיהם של פרנקי, דרקולרה, קלודין, טורליי ודוס. במקביל, הופץ קדימון-טיזר רשמי ראשון.
ב-13 בספטמבר 2023, פורסמה כרזת הסרט הרשמית. יחד עם הכרזה, אושר כי קדימון רשמי באורך מלא יופץ ב-15 בספטמבר.
הערות שוליים

1 2  Vlada Gelman, TVLine Items: Monster High 2 Trailer, John Carpenter Series and More, TVLine, ‏2023-09-15
1 2  Denise Petski, ‘Monster High The Movie’ Sequel Gets Green Light At Nickelodeon, Deadline, ‏2022-10-25
↑  Cast Of "Monster High 2" Share Set Secrets, Reveal First Look At Sequel at 2023 Kids’ Choice Awards (Exclusive), Celeb Secrets, ‏2023-03-14
↑  ‘Monster High 2′ Gets Official Teaser, Introduces New Character Toralei Stripe – Watch Now!, Just Jared Jr.
↑  Count on your pack. #MonsterHigh2 official trailer dropping 9/15!, X
ארון בופנדזה

ארון בופנדזה (בצרפתית: Aaron Boupendza; נולד ב-7 באוגוסט 1996) הוא כדורגלן גבונזי המשחק בעמדת החלוץ בראפיד בוקרשט.
קריירת מועדונים

בופנדזה התחיל את הקריירה שלו בקבוצת הכדורגל של מונאנה, במדיה כבש 6 שערים ב-6 משחקים. באוגוסט 2016 חתם בז'ירונדן דה בורדו והצטרף לקבוצת המילואים של המועדון. בקיץ 2017 הושאל לפו. בהמשך הקריירה הושאל גם לגזלק אז'אקסיו, טור ופארנסה הפורטוגזית.
בקיץ 2020 בופנדזה חתם לשנתיים בהטאייספור מליגת העל הטורקית. בהטאייספור שיחק עונה אחת, בה שיחק 22 שערים וסיים את העונה כמלך שערי הליגה.
באוגוסט 2021 בופנדזה חתם באל-ערבי מליגת העל הקטרית.
ב-9 באוגוסט 2022 בופנדזה חתם בא-שבאב.
ב-13 ביוני 2023, חתם בסינסינטי מה-MLS, כאשר המעבר יושלם ב-5 ביולי.
ב-13 בספטמבר 2024 חתם בראפיד בוקרשט מליגת העל הרומנית.
קריירה בינלאומית

ב-10 בינואר 2016 בופנדזה ערך את הופעת הבכורה שלו בנבחרת גבון בתיקו 1-1 נגד אוגנדה. 10 ימים לאחר מכן, הבקיע את שער הבכורה שלו בנבחרת בהפסד 2-1 לרואנדה. ב-10 בינואר 2022 הבקיע את השער היחיד בניצחון 0-1 נגד קומורו במסגרת גביע אפריקה לאומות 2021.
תארים

מלך השערים בליגת העל הטורקית: 2020/2021
על-סגול

קרינת על-סגול – האזור הדהוי בסגול כפי שמיוצג בספקטרום הקרינה האלקטרומגנטית
קרינת על-סגול, קרינה על-סגולה, או קרינה אוּלְטְרָה סגולה (ידועה גם כקרינת UV; ראשי תיבות של "Ultra-violet"), היא קרינה אלקטרומגנטית, בעלת אורך גל קצר מזה של אור נראה, אולם ארוך מזה של קרינת רנטגן רכה. פירוש השם "אולטרה סגול" הוא "מעבר לסגול" (ultra בלטינית – "מעבר"); סגול הוא הצבע בעל אורך הגל הקצר ביותר בטווח אורכי הגל של האור הנראה. לעל סגול יש תדר גבוה יותר מהתדר של האור הסגול, ולכן אורך גל קצר יותר מאשר לאור סגול. חלק מאורכי הגל העל-סגולים נקראו בעבר "אור שחור", משום שאינם נראים לעין האנושית.
פלואורסצנציה – מינרלים פלואורסצנטיים פולטים אור נראה כאשר הם נחשפים לאור על-סגול
גילוי קרינת על-סגול

קרינת UV התגלתה בשנת 1801 כאשר הפיזיקאי הגרמני יוהאן וילהלם רייטר הבחין בקרניים בלתי נראות, הנמצאות ממש מעבר לקצה הסגול של הספקטרום הנראה. הגלוי של רייטר התרחש כאשר הוא שם לב שנייר הספוג בכלוריד-הכסף התכהה במהירות רבה יותר כאשר נחשף לאור UV בהשוואה לקצב שבו התכהה כאשר נחשף לאור הסגול.
רייטר קרא לאור הזה "קרני חמצון" (בגרמנית: de-oxidierende Strahlen) כדי להדגיש תגובתיות כימית ולהבדיל אותם מ"קרני חום", שהתגלו על ידי ויליאם הרשל שנה קודם לכן, בקצה השני של הספקטרום הנראה. המונח הפשוט יותר "קרניים כימיות" אומץ זמן קצר לאחר מכן, ונשאר פופולרי לאורך המאה ה-19, אם כי חלק מהמדענים טענו כי קרינה זו שונה לחלוטין מאור נראה. המונחים "קרניים כימיות" ו"קרני חום" הומרו בסופו של דבר לטובת קרינה על-סגולה ותת-אדומה בהתאמה.
סוגי קרינת על-סגול

קרינת על-סגול נחלקת לעל-סגול קרוב (אורך גל של 380 עד 200 ננומטר) ולעל-סגול קיצוני (200 עד 10 ננומטר). כשדנים בהשפעת הקרינה העל-סגולה על בריאות האדם ועל הסביבה, טווח אורכי הגל בעל-סגול מחולקים לעיתים קרובות ל-UV-A (אורך גל של 400 עד 315 ננומטר; נקרא גם "אור שחור" או UV גל ארוך), UV-B (אורך גל של 315 עד 280 ננומטר; נקרא גם UV גל בינוני), ו-UV-C (מ-280 עד 100 ננומטר; נקרא גם UV גל קצר או "קוטל חיידקים").
זכוכית רגילה היא שקופה לקרינת UV-A אולם אטומה לאורכי גל קצרים יותר. זכוכית קוורץ, בתלות באיכותה, עשויה להיות שקופה אפילו לעל-סגול קיצוני.
השמש פולטת קרינה בתחומי UV-A, UV-B ו-UV-C, אולם בשל הספיגה בשכבת האוזון באטמוספירה, 99% מהקרינה העל-סגולה המגיעה לפני-השטח של כדור הארץ היא UV-A.
השפעות על בריאות האדם > השפעות מזיקות

כשהעור מראה סימני אדמומיות ("הישרפות") זוהי תוצאה של כווייה, הנוצרת בעקבות כמות מסוימת של קרינה המגיעה לעור.
כמות הקרינה המגיעה לעור היא מכפלה של עוצמת הקרינה במשך הזמן של הקרינה. היחידה נקראת ג'אול.
כמות הקרינה הגורמת לאדמומיות בעור היא שונה עבור אורכי גל שונים. עבור קרינה באורך 350 ננומטר (UVA) יש צורך ברמה של 100 ג'אול. 3 ג'אול של קרינה באורך גל של 310 ננומטר גורמת לאדמומיות ואילו עבור 300 ננומטר מספיק לקבל 0.5 ג'אול כדי שהעור יאדים.
האטמוספירה ושיכבת האוזון מסננות קרינת UV אך לא לגמרי.
מבין קרני ה-UV השונות, חודרות מבין לשכבות אלה כמות רבה של UVA, כמות קטנה פי 100 של UVB וכמות אפסית של UVC.
כאמור, העור רגיש פחות לקרינת UVA לכן היא נחשבת לפחות מזיקה מהשלוש, אולם כיוון ששכבת האוזון אינה בולמת אותה כל כך, היא קיימת בכמויות גדולות (בדומה למיטות שיזוף). היא עשויה לתרום להזדקנות העור, נזק ל-DNA, ואף לסרטן העור.
קרינת UVA חודרת מעבר לשכבות העור ומגיעה לאזורים רגישים. התגלה כי קרינה זאת מעלה את מקרי סרטן העור במיטות שיזוף ואצל מקבלי טיפולי UVA במרפאות. סוברים שהיא הגורם העיקרי לקמטים בעור. קרינות UVB ו-UVC מסוכנות לעיניים, וחשיפה לה עשויה לגרום לפוטוקרטיטיס (דלקת עיניים שטחית אך כואבת). קרינת UVC מסוכנת הרבה יותר מאשר קרינת UVB וחשיפת העיניים לקרינת UVC, אפילו במשך כמה שניות יכול לגרום לכוויות חמורות בעור ובעיניים. מנורות UVC נמצאות בשימוש במתקני טיהור מים, טיהור חדרי ניתוחים, טיהור אריזות מזון ועוד. כמות קטנה מאוד של קרינת UVC הורגת כל תא חי כולל חיידקים או וירוסים תוך שניות.
קרינות UV-A, UV-B ו-UV-C עשויות כולן לפגוע בחלבוני קולגן ובכך להאיץ את הזדקנות העור, אך קרינת UVC היא ההרסנית ביותר.
קרינת UV בעוצמה חזקה גורמת לסוגים מסוימים של סרטן עור. קרינה זו מייננת מולקולות DNA בתאי עור, וגורמת ליצירת קשרים קוולנטיים בין בסיסי תימין סמוכים, מה שמוביל בסופו של דבר לעיוותים במבנה הסליל של ה-DNA, עיכוב בשכפול, פערים ב-DNA, ועוד. בעיות אלו עשויות לגרום למוטציות, שעלולות להוביל לגידול סרטני. ניתן לראות בקלות את ההשפעה המוטגנית של קרינת על סגול על תרביות חיידקים.
קשר סרטני זה הוא הגורם לדאגה בקשר לחור באוזון.
קרינת UV-C היא המסוכנת שבשלושה. בעבר לא ניתנה תשומת-לב רבה לקרינת UV-C, משום שהיא מסוננת בדרך-כלל בשכבת האוזון ולא מגיעה לפני כדור-הארץ. כיום, דילול שכבת האוזון והחורים בה גורמים לדאגה גוברת באשר לחשיפה אפשרית לקרינת UV-C.
כהגנה מפני אור על-סגול, הגוף (בהתאם לסוג העור) משתזף כשהוא נחשף לכמויות קטנות של קרינה, על ידי שחרור של הפיגמנט החום מלנין. השיזוף עוזר לחסום חדירת קרני על-סגול ולמנוע נזק לרקמות עור רגישות ועמוקות יותר. קיימים תכשירי הגנה רבים החוסמים קרינה על-סגולה באופן חלקי. רוב המוצרים הללו כוללים "דירוג SPF", המציין את רמת ההגנה שהתכשיר מעניק. דירוג זה תקף רק להגנה מפני אור UV-B. בכל מקרה, מרבית רופאי העור ממליצים להימנע מחשיפה ארוכה לשמש.
קרינה זו יכולה להוות סיכון להתפתחות קטרקט.
השפעות על בריאות האדם > השפעות מועילות

השפעה חיובית של אור על-סגול היא ייצור של ויטמין D בגוף. מחקר שנערך ב-2002 בידי ויליאם ב. גרנט מעלה את הטענה כי מקרי מוות מסרטן רבים נגרמים בשל מחסור בוויטמין D הנובע מחשיפה לא מספיקה לקרינת UV-B. כאשר קרינת UV-B פוגעת בעור היא הופכת את הכולסטרול שבעור לוויטמין D3.
קרינת UV-B מהשמש או על ידי מנורות מיוחדות משפיעה לטובה על חולים במחלות עור רבות ומדי זמן נוספות מחלות לרשימה. כיום הטיפול בקרינה זאת מאושר על ידי משרדי הבריאות בעולם עבור מחלות עור פסוריאזיס, ויטיליגו, דלקת עור אטופית, ליכנפלנוס (סוג של סרטן) ועוד מחלות. קיימות בעולם עשרות אלפי מרפאות UV-B ובארץ הטיפול בהן מאושר על ידי משרד הבריאות ונמצא בסל הבריאות.
בארצות בהן אין שמש חזקה, כמו רוסיה, נורווגיה ועוד, ניתנות באופן סדיר הקרנות UV-B לנשים בתקופת ההריון, על מנת להיטיב עם בריאות האישה והעובר.
בשנת 2000 התחילו להשתמש במנורות UV-B מסוג חדש אשר נותנות קרינה בתחום צר בלבד של 311–313 ננומטר בלבד, זאת בעוד שלפני כן היה שימוש רק במנורות UV-B של 290–320 ננומטר. היתרון של מנורות אלה בכך שהן לא נותנות קרינה מתחת ל-300 ננומטר שהיא קרינה מזיקה שאינה תורמת לייצור ויטמין D3 ומצד שני היא גורמת להרס ה-DNA. מנורות אלה נקראות נרובנד.
בעוד שהשימוש במנורות נרובנד 311–313 ננומטר נעשה על כל הגוף או על שטחים נרחבים במרפאות, טיפול על שטחים קטנים באמצעות לייזר אקסימר הפולט קרינת UV-B בתחום 308 ננומטר נמצא כיעיל אף הוא. כיוון שהלייזר ניתן בעוצמה חזקה ובאורך גל שקרוב יותר ל-300 ננומטר, מספיקה הקרנה באמצעות הלייזר של שנייה-שתיים כדי לגרום לתגובה בעור.
שימוש נוסף בקרינה זו הוא כטיפול בקרטוקונוס. טיפול זה מוכר בשם Corneal Collagen Crosslinking.
בטיפול זה מוחדר אל תוך העין ריבופלבין אשר תחת השפעת קרני UV-A, גורם לחיבור מחדש של רקמות הקרנית ובכך אמור לפעול כמנע עבור מנגנון התפשטות המחלה.
רוב בני האדם לא מסוגלים לראות אור על סגול היות שעדשת העין לא קולטת את רוב האור באורכי גל מתחת ל-380 ננומטר. ידוע על מקרים רבים בהם אנשים לאחר ניתוח קטרקט, הצליחו לראות אור על סגולי באורכי גל עד 300 ננומטר.
אסטרונומיה

ידוע כי עצמים חמים מאוד מפיקים קרינה על-סגולה רבה (למשל האזור סביב לחור שחור).
אותה שכבת אוזון המגנה עלינו, מקשה על האסטרונומים לראות קרינה זו מעל פני כדור-הארץ. לפיכך, מרבית התצפיות העל-סגולות נערכות מהחלל.
אסטרונומיה > ראו גם

חוק וין
טלסקופ חלל
צילום על-סגול
עולם החי

חיות רבות ושונות ניחנות ביכולת ראיית על-סגול, ביניהם חרקים רבים. הדבורים, למשל, רואות בתחום העל-סגול הקרוב. פרחים רבים התלויים בחרקים להאבקה מנצלים עובדה זו, וצבועים בצבעי על-סגול עזים, המושכים את הדבורה אל אבקני הפרח.
ישנם בעלי חיים המסוגלים לעקוב אחרי סימני על-סגול שמותירים בעלי חיים אחרים ובאופן זה לצודם.
עקרבים מאירים בצורה פלואורסצנטית תחת הקרנה של אור על-סגול (מייחסים את התופעה למינרלים או לחלבונים שנמצאים בעורם), דבר המנוצל על ידי לוכדי עקרבים.
ישנם אלמוגים המאירים בצורה פלואורסצנטית תחת הקרנה של אור על-סגול. צלילות לילה ספורטיביות נעזרות בפנס מתאים כדי לראות את התופעה.
שימושים

לאור על-סגול שימושים רבים ושונים:
שימושים > מנורות פלואורסצנטיות

מנורות פלואורסצנטיות מפיקות אור על-סגול על ידי שחרור של אדי כספית בלחץ נמוך. ציפוי זרחני על פנים המנורה בולע חלק מהאור העל-סגול והופך אותו לאור נראה, שאר הקרינה נבלמת על ידי דפנות הזכוכית.
אורכי הגל העיקריים הנפלטים על ידי הכספית הם בתחום של UV-C. חשיפה לא מוגנת של העור או העיניים למנורות "פלואורסצנטיות" המשמשות לקטילת חיידקים וטיהור מים (שהן על פי רוב עשויות קוורץ, ואין בהן ציפוי זרחני) היא מסוכנת למדי.
מרבית האור ממנורות כספית הוא באורכי גל לא רציפים. מקורות פרקטיים אחרים לאור על-סגול עם טווח פליטה רציף יותר כוללים מנורות קסנון (משמשות לעיתים לדימוי אור שמש), מנורות דאוטריום, מנורות כספית-קסנון, נורות מתכת-הליד, ונורות הלוגן.
שימושים > טיהור מי שתיה

אור על-סגול באורך גל של 254 ננומטר, שנפלט על ידי אדי כספית בנורת התפרקות גז, משמש לעיתים קרובות לטיהור מי שתייה ובמתקני טיהור מי שפכים.
שימושים > בדיקת מחצבים

מנורות על-סגולות משמשות גם לבדיקת מחצבים, אבני חן, ועבודות "בילוש" אחרות כגון אימות פרטי אספנות שונים. חומרים שנראים דומה באור רגיל זוהרים לעיתים באופן שונה תחת אור על-סגול, כך שאור על-סגול יכול לשמש להבחנה בין חומרים שונים ולזיהוי זיופים. בתכונה זו נעשה שימוש גם בביוכימיה ובזיהוי פלילי.
שימושים > פוטותרפיה

(ביוונית: טיפול באור), הוא שם לטיפול רפואי באמצעות חשיפת העור לקרני אור.
מחלות מסוימות ניתנות להקלה או לריפוי באמצעות פוטותרפיה. המחלות פסוריאזיס, ויטיליגו, דלקת עור אטופית ונוספות אחרות מטופלות באמצעות חשיפה לאור בתחום העל סגול UVB באורך גל של 280–320 ננומטר. אקנה מטופלת באור נראה באורך גל של 415 ננומטר ההורג את חיידק האקנה. קרינת אור בשילוב עם חומרים פעילים מביאה לריפוי סרטן העור.
כן נמצאות בשימוש מנורות UVB אשר פותחו על ידי חברת פיליפס בהולנד. המנורות פולטות קרינת UVB בתחום צר (Narrow Band) של 311–313 ננומטר, בעוד שמנורות UVB רגילות פולטות קרינה בכל תחום UVB שבין 280–320 ננומטר. קיימות בעולם עשרות אלפי מרפאות פוטותרפיה ומקבלים בהן מיליוני מטופלים. הטיפול מאושר על ידי משרד הבריאות ואין לו תופעות לוואי כפי שיש לטיפול באמצעות תרופות וחומרים כימיים.
שימושים > סטריליזציה

אור על-סגול משמש לסטריליזציה של סביבות עבודה וכלים במעבדות ביולוגיה ובמתקנים רפואיים. עם זאת, שיטה זו משמשת רק כנדבך נוסף לשיטות סטריליזציה אחרות, שכן מיקרואורגניזמים שונים עשויים למצוא מפלט מפני האור על-סגול בסדקים קטנים או באזורים מוצלים.
שימושים > פוטוליתוגרפיה

עקב אורך הגל הקצר שלו, נעשה שימוש באור על-סגול בפוטוליתוגרפיה באיכות גבוהה בתהליך הייצור של מוליכים למחצה. פוטוליתוגרפיה זו משמשת לייצור מעגלים משולבים ומעגלים מודפסים.
שימושים > ספקטרוסקופיה

אור על-סגול משמש גם בספקטרוסקופיה.
שימושים > ביוטכנולוגיה

החלבון GFP ונגזרותיו הם כלי שימושי מאוד בעולם הביוטכנולוגיה. ה-GFP מאיר פלואורסצנטית בתחום הספקטרום הנראה תחת הארה באור על סגול. בעזרתו ניתן לסמן, לראות ולחקור חלבונים ומבנים שהם יוצרים, שמצד עצמם אינם מאירים.
היסטוריה

זמן קצר לאחר שהתגלה האור התת-אדום, הפיזיקאי הגרמני יוהאן וילהלם ריטר החל לחפש קרינה בקצה השני של הקשת, באורכי הגל הקצרים שמעבר לסגול. ב-1801 הוא השתמש בכלוריד כסף, חומר הרגיש לאור, כדי להראות שישנו אור בלתי-נראה מעבר לסגול. הוא קרא לאור זה "קרניים כימיות".
ראו גם

מדד קרינת על-סגול
תת אדום (אינפרה אדום)
אור
קרינה אלקטרומגנטית
צבע אולטרה סגול בפרחים
הערות שוליים

↑  "On a new Imponderable Substance and on a Class of Chemical Rays analogous to the rays of Dark Heat", J.W. Draper, The London, Edinburgh, and Dublin Philosophical Magazine and Journal of Science, 1842, LXXX, pp.453–461
↑  "Description of the Tithonometer", J.W. Draper, The Practical Mechanic and Engineer's Magazine, January 1844, pp.122–127
↑  Beeson, Steven; Mayer, James W (2007-10-23). "12.2.2 Discoveries beyond the visible". Patterns of light: chasing the spectrum from Aristotle to LEDs. New York: Springer. p. 149. ISBN 978-0-387-75107-8.
↑  https://www.tnuda.org.il/השלכות-בריאותיות/השלכות-בריאותיות-של-חשיפה-לקרינה-על-סגולה-uv-ultraviolet-light
↑  Ultra Violet SUPERPOWER (!) after Cataract Surgery with Crystalens - color glow, www.komar.org
↑  Michael Zhang, The Human Eye Can See in Ultraviolet When the Lens is Removed, PetaPixel, ‏2012-04-18 (באנגלית)
↑  The Human Eye Can See in Ultraviolet When the Lens is Removed, petapixel.com
↑  https://www.technion.ac.il/2014/06/הפרעות-אכילה-של-חור-שחור/
↑  GFP מאיר ספציפית בירוק-GREEN, קיימות נגזרות של חלבון זה, המאירות בצבעים אחרים.
| הספקטרום האלקטרומגנטי |
| --- | --- | --- |
| קרינה אלקטרומגנטית | גלי רדיו • מיקרוגל • תת-אדום • אור נראה • על-סגול • קרני רנטגן • קרני גמא |  |
| אור נראה (צבע) | אדום • כתום • צהוב • ירוק • כחול • סגול |  |
| --- | --- |
בקרת זהויות :  NLI: 987007560942805171  BnF: cb11977165v (data)  GND: 4186733-6  LCCN: sh85139506  NDL: 00570890  NKC: ph225443 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תצלום על סגול – דמות הציפור המופיעה על כרטיס אשראי רק בעת חשיפה לאור על סגול, כאמצעי לזיהוי כרטיסים מזויפים
מופע תאטרלי בתאורה על סגולה. הקרינה העל סגולה אינה נראית לעין, אך גורמת לאפקט פלואורסצנטי. התוצאה המרשימה היא דמויות בוהקות בתוך חושך מוחלט.
נעלי אדידס באור על סגול
לאונרד יוג'ין דיקסון

| --- | --- |
אין תמונה חופשית
 לידה:  22 בינואר 1874 אינדיפנדנס, ארצות הברית 
 פטירה:  17 בינואר 1954 (בגיל 79) הרלינגן, ארצות הברית 
 ענף מדעי:  מתמטיקה
 מקום מגורים:  טקסס, ארצות הברית
 מקום קבורה:  Cleburne Memorial Park Cemetery 
 מקום לימודים:  אוניברסיטת טקסס באוסטין (1894)  אוניברסיטת שיקגו (1896) 
 מנחה לדוקטורט:  אליקים הסטינגס מור 
 מוסדות:  אוניברסיטת טקסס באוסטין (1899–1899)  אוניברסיטת שיקגו (1900–1936)  אוניברסיטת קליפורניה בברקלי (1898–1898) 
 תלמידי דוקטורט:  איוואן מ' ניוון, ג'ון ויליאמסון, ארצ'יבלד הנדרסון, אוליב האזלט, מריון אליזבת סטארק, מייבל גוונת' האמפריס, קליבורן לטימר, Lloyd Williams, ויליאם הנרי באסי, מילדרד סנדרסון, לויס וילפרד גריפית'ס, אברהם אדריאן אלברט, סיירוס קולטון מק'דאפי, מינה ריס, ארנולד רוס, בארטון וודוורת' ג'ונס, מארי ליצינגר, מיים לוגסדון, Samuel Silberfarb, Ralph Sylvester Underwood, Orley Edward Brown, Emily McCoy Chandler, Robert Houghton Marquis, Ralph George Archibald, Earl L. Thompson, Fred Winchell Sparks, Yang Wu-chih, Joel Samuel Georges, David Clarence Morrow, Ruth Glidden Mason, Dora McFarland, Frances Ellen Baker, Stanmore Brooks Townes, Raymond Joseph Garver, Harold Chatland, Margaret Evelyn Mauch, Ralph E. Huston, Mae Ruth Anderson, Kenneth Smith Ghent, John Clark Brixey, Robert Clarence Shook, George Cuthbert Webber, Albert Everett Cooper, John Sidney Turner, Frederick Stanley Nowlan, Arthur Ranum, Herbert Edwin Jordan, Robert Lacey Börger, Albert Harris Wilson, William Charles Krathwohl, Ralph Hull, Lloyd Williams, Alexander Oppenheim, Ralph Duncan James, Gordon Pall, Mary Barbara Haberzetle, Echo Dolores Pepper, Forbes Bagley Wiley, James Elijah McAtee, Mildred Hunt, George Eulas Foster Sherwood, Marguerite D. Darkow, Cornelius Gouwens, Archibald Henderson, Constance Rummons Ballantine, Thomas Milton Putnam, Benjamin Franklin Yanney, George Hoffman Cresse, Harry Scheidy Everett, Matthew Moses Feldstern 
 פרסים והוקרה:  פרס קול (1928)  פרס ניוקומב קליבלנד (1923) 
 
לאונרד יוג'ין דיקסון (באנגלית: Leonard Eugene Dickson;‏ 22 בינואר 1874, אינדיאנפוליס – 17 בינואר 1954, טקסס, ארצות הברית) היה מתמטיקאי אמריקני.
דיקסון היה מהמתמטיקאים האמריקאים הראשונים שעסקו באלגברה מופשטת. בפרט, דיקסון חקר שדות סופיים וחבורות לי קלאסיות.
קורות חייו

דיקסון החשיב את עצמו כטקסני מאחר שגדל בעיר קלבורן, שם אביו עבד כבנקאי, סוחר והשקיע בנדל"ן. הוא למד באוניברסיטת טקסס באוסטין שם עודד אותו ג'ורג' ברוס הלסטד ללמוד מתמטיקה. תחת הנחייתו של הלסטד, קיבל דיקסון תואר ראשון בשנת 1893 ותואר שני בשנת 1894 והתמחה בגאומטריה.
אוניברסיטת שיקגו וגם אוניברסיטת הרווארד חיזרו אחר דיקסון להשלים דוקטורט. בתחילה קיבל דיקסון את הצעת הרווארד אך בחר לבסוף בשיקגו. בשנת 1896 כשהיה בן 22 בלבד, היה לדוקטורט הראשון של שיקגו. התזה שלו הייתה: "The Analytic Representation of Substitutions on a Power of a Prime Number of Letters with a Discussion of the Linear Group". המנחה השלו היה אליקים הייסטינגס מור.
דיקסון נישא לסוזאן מקלאוד דייוויס בשנת 1902 ולשניים נולדו שני ילדים: קמפבל ואלינור.
עבודתו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דיקסון הוכיח תוצאות מעניינות רבות בתורת המספרים, כאשר השתמש בתוצאתו של איוואן וינוגרדוב כדי להסיק מסקנות על בעיית וארינג בעבודתו על תורת המספרים האדיטיבית. במהלך חייו פרסם 250 מאמרים וכ-18 ספרים, שהנודע ביניהם הוא ספר אנציקלופדי בשלושה חלקים על ההיסטוריה של תורת המספרים, אותו כתב בין השנים 1919–1923.
דיקסון פיתח את בניית קיילי-דיקסון על-פי השיטה שבה השתמש ארתור קיילי בשנת 1845 כדי לבנות את אלגברת האוקטוניונים.
ראו גם

אלגברות קיילי-דיקסון
בניית קיילי-דיקסון